'Geheim' lek uit – gaan ABs en Bokke kombineer? | Maroela Media
The Sydney Morning Herald berig oor, wat hy 'n "geheime strategiedokument" noem, en wat glo daarop gemik is om nuwe lewe in die sukkelrige Sanzaar-reekse te blaas.
Naas die gedagte van só 'n gekombineerde span, word die moontlikheid van 'n Superrugbyspan wat deur die ondersteuners uit die 15 franchise'e gekies word ook in die dokument genoem.
Die moontlikheid om na Noord-Amerika uit te brei, word steeds oorweeg, en luidens die berig word daar onder meer gekyk na 'n Superrugbymodel van vier groepe van vyf spanne elk vir ná 2020, wanneer die huidige TV-kontrak verval.
Wat die huidige model betref, word daarop gedui dat dit tot 2020 onveranderd sal geld.
Veranderinge aan die Rugbykampioenskap word glo eweneens oorweeg. Dit sluit blykbaar die moontlikheid in dat Suid-Afrika, byvoorbeeld, in 'n bepaalde jaar albei sy toetse teen Nieu-Seeland tuis sal speel, en die volgende jaar albei weg. Teen die Wallabies en die Poemas kan dit andersom geskied.
Die dokument getitel "Sanzaar Strategy 2030" is glo reeds deur Suid-Afrika, Nieu-Seeland, Australië en Argentinië aanvaar.
Is daar rerig 'n bokkie of 'n wallabie wat in enige posise beter is as die All Black wat in daardie posise is.